Rada Európskej únie

Rada Európskej únie, často skrátene len Rada je inštitúciou Európskej únie a jej najdôležitejším zákonodarným orgánom. (Do novembra 1993 pôsobila pod názvom Rada Európskych spoločenstiev.)

Členom Rady je jeden zástupca na ministerskej úrovni z každého členského štátu, ktorý je splonomocnený zaväzovať sa za svoju vládu. Nejde však o jedného konkrétneho ministra - každé zasadanie Rady je venované určitej téme a ministri sa ho účastnia podľa svojho rezortu. Rada sa schádza na schôdzach v desiatich zoskupeniach podľa vecnej príslušnosti.

 Zoskupenia Rady 
 Rada pre všeobecné záležitosti
 Rada pre zahraničné veci
 Rada pre hospodárske a finančné záležitosti
 Rada pre spravodlivosť a vnútorné veci
 Rada pre zamestnanosť, sociálnu politiku, zdravie a spotrebiteľské záležitosti
 Rada pre konkurencieschopnosť (vnútorný trh, priemysel, výskum a kozmický priestor)
 Rada pre dopravu, telekomunikácie a energetiku
 Rada pre poľnohospodárstvo a rybné hospodárstvo
 Rada pre životné prostredie
 Rada pre vzdelávanie, mládež, kultúru a šport

V predsedníctve Rady sa členské krajiny striedajú po šiestich mesiacoch. To neplatí pre Radu pre zahraničné veci, ktorej predsedá vysoký predstaviteľ Únie pre zahraničné veci a bezpečnostnú politiku.

Agendu Rady pripravuje Výbor stálych predstaviteľov (používa sa preň francúzska skratka COREPER), ktorý tvoria stáli predstavitelia členských krajín pri Európskej únii v Bruseli na úrovni veľvyslancov (COREPER II.) alebo ich zástupcovia (COREPER I.), ktorí sa schádzajú spravidla aspoň raz za týždeň. Tento výbor riadi prácu asi 250 výborov a pracovných skupín, ktoré pripravujú podklady pre záležitosti, ktoré prejednáva COREPER a Rada. 

 Externé odkazy 
 Spoločná webová stránka Európskej rady a Rady Európskej únie
Rozhodnutie Rady (všeobecné záležitosti) 2009/878/EÚ, ktorým sa ustanovuje zoznam iných zložení Rady popri tých, ktoré sú uvedené v článku 16 ods. 6 druhom a treťom pododseku Zmluvy o Európskej únii (konsolidované znenie)


Kategória:Európske právo